CELEX: C2006/261/22
Language: fi
Date: 2006-10-28 00:00:00
Title: Asia C-338/06: Kanne 4.8.2006 — Euroopan yhteisöjen komissio v. Espanjan kuningaskunta

28.10.2006   
            
            
               FI
            
            
               Euroopan unionin virallinen lehti
            
            
               C 261/12
            
         Kanne 4.8.2006 — Euroopan yhteisöjen komissio v. Espanjan kuningaskunta
   (Asia C-338/06)
   (2006/C 261/22)
   Oikeudenkäyntikieli: espanja
   Asianosaiset
   
      Kantaja: Euroopan yhteisöjen komissio (asiamiehet): G. Braun ja R. Vidal Puig)
   
      Vastaaja: Espanjan kuningaskunta
   Vaatimukset
   
               —
            
            
               Sen toteaminen, että Espanjan kuningaskunta ei ole noudattanut niiden takeiden yhteensovittamisesta samanveroisiksi, joita jäsenvaltioissa vaaditaan perustamissopimuksen 58 artiklan 2 kohdassa tarkoitetuilta yhtiöiltä niiden jäsenten sekä ulkopuolisten etujen suojaamiseksi osakeyhtiöitä perustettaessa sekä niiden pääomaa säilytettäessä ja muutettaessa 13 päivänä joulukuuta 1976 annetun neuvoston direktiivin 77/91/ETY (1) mukaisia velvoitteitaan, erityisesti
               
                           1)
                        
                        
                           sen 42 artiklaa yhdessä 29 artiklan 1 ja 4 kohdan kanssa, koska se sallii, että yhtiökokous voi myöntää uusien osakkeiden merkinnän ilman merkintäetuoikeutta hintaan, joka alittaa niiden kohtuuhinnan,
                        
                     
                           2)
                        
                        
                           sen 29 artiklan 1 kohtaa, koska se myöntää pääomaa korotettaessa vastiketta vastaan osakkeiden merkintäetuoikeuden osakkeenomistajien lisäksi myös osakkeiksi vaihdettavien velkakirjojen haltijoille,
                        
                     
                           3)
                        
                        
                           sen 29 artiklan 6 kohtaa yhdessä 29 artiklan 1 kohdan kanssa, koska se myöntää osakkeiksi vaihdettavien velkakirjojen merkintäetuoikeuden osakkeenomistajien lisäksi aikaisempiin merkintöihin liittyvien osakkeiksi vaihdettavien velkakirjojen haltijoille,
                        
                     
                           4)
                        
                        
                           sen 29 artiklan 6 kohtaa yhdessä 29 artiklan 4 kohdan kanssa, koska se ei säädä siitä, että yhtiökokous voi sulkea pois osakkeiksi vaihdettavien velkakirjojen merkintäetuoikeuden.
                        
                     
         
               —
            
            
               Espanjan kuningaskunta on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Komissio katsoo, että Ley de Sociedades Anónimas -nimisen lain (osakeyhtiölaki) muuttamisesta 22.12.1989 annetun kuninkaan lakiasetuksen 1564/1989 158, 159 ja 293 §:llä pannaan virheellisesti täytäntöön direktiivi 77/91/ETY seuraavista syistä:
   
               1)
            
            
               Osakeyhtiölain 159 §:n 1 momentin c alakohta on ristiriidassa direktiivin 77/91/ETY 42 artiklan ja sen 29 artiklan 1 ja 4 kohdan kanssa, koska siinä sallitaan, että yhtiökokous voi myöntää uusien osakkeiden merkinnän ilman merkintäetuoikeutta hintaan, joka alittaa niiden markkinahinnan,
            
         
               2)
            
            
               osakeyhtiölain 158 §:n 1 momentti on ristiriidassa direktiivin 77/91/ETY 29 artiklan 1 kohdan kanssa, koska siinä sallitaan pääomaa korotettaessa vastiketta vastaan osakkeiden merkintäetuoikeus osakkeenomistajien lisäksi myös osakkeiksi vaihdettavien velkakirjojen haltijoille,
            
         
               3)
            
            
               osakeyhtiölain 158 §:n 1 momentti on ristiriidassa direktiivin 77/91/ETY 29 artiklan 6 kohdan ja sen 29 artiklan 1 kohdan kanssa, koska siinä sallitaan osakkeiksi vaihdettavien velkakirjojen merkintäetuoikeus osakkeenomistajien lisäksi aikaisempiin merkintöihin liittyvien osakkeiksi vaihdettavien velkakirjojen haltijoille,
            
         
               4)
            
            
               osakeyhtiölain 293 §:n 2 momentti on ristiriidassa direktiivin 77/91/ETY 29 artiklan 6 kohdan ja sen 29 artiklan 4 kohdan kanssa, koska se ei säädä siitä, että yhtiökokous voi sulkea pois osakkeiksi vaihdettavien velkakirjojen merkintäetuoikeuden.
            
         
      (1)  EYVL L 26, 31.1.1977, s. 1.